b'\n_START_ARTICLE_\nVault Dweller\n_START_SECTION_\nZadaci/Misije (questovi)\n_START_PARAGRAPH_\nVault Dweller je poslan da prona\xc4\x91e Water Chip koji slu\xc5\xbei za recikla\xc5\xbeu vode, jer je tada\xc5\xa1nji \xc4\x8dip u Vaultu 13 bio pokvaren i nije se mogao popraviti. Prije odlaska dobio je Pip-Boy 2000 koji mu slu\xc5\xbei za izradu karata i podsjetnik je za razne zadatke koje \xc4\x87e obavljati u potrazi. Naoru\xc5\xbean samo sa Pip-Boy 2000 i najosnovnijim stvarima Vault Dweller kre\xc4\x87e u ono \xc5\xa1to je ostalo od Kalifornije poslije Velikog rata u potragu za Water Chipom. Na putu porazi vojsku mutanata, njihovog vo\xc4\x91u Mastera i vo\xc4\x91u njegovog kulta Morpheusa.\n_START_SECTION_\nProgonstvo\n_START_PARAGRAPH_\nU svibnju 2162. godine, vra\xc4\x87a se u Vault 13. Me\xc4\x91utim naglednik skloni\xc5\xa1ta ga izbacuje. Kao razlog navodi da je Vault Dweller bio previ\xc5\xa1e izlo\xc5\xbeen vanjskom svijetu i da bi to moglo donijeti probleme u Vault 13, jer nisu svi stanovnici trenutno spremni za istinu o vanjskome svijetu. Du\xc5\xbee vrijeme je lutao pustinjom ali se nikada nije previ\xc5\xa1e udaljavao od planina koje su \xc5\xa1titile Vault 13 od ostatka svijeta. Jedan dio stanovnika skloni\xc5\xa1ta kada su \xc4\x8duli \xc5\xa1to mu se je dogodilo odlu\xc4\x8duju oti\xc4\x87i iz skloni\xc5\xa1ta i prona\xc4\x87i ga. Vault Dweller ih pronalazi u pustinji i vjerojatno ne bi pre\xc5\xbeivjeli bez njegove pomo\xc4\x87i jer su jako malo znali o svijetu izvan skloni\xc5\xa1ta. Nakon toga Vault Dweller skida svoje Vault 13 odjelo i odlu\xc4\x8duje da ga vi\xc5\xa1e nikada ne\xc4\x87e obu\xc4\x87i.\n_START_SECTION_\nPleme\n_START_PARAGRAPH_\nDva mjeseca kasnije Vault Dweller se sa grupom ljudi upu\xc4\x87uje na sjever prema velikom kanjonu. Tu osnivaju selo, kojemu daju ime Arroyo. Polagano ih u\xc4\x8di kako da pre\xc5\xbeive u novom svijetu punom opasnosti. Nakon nekog vremena grupa je prerasla u pleme. Vault Dweller se zaljubljuje u prpadnicu plemena pod imenom Pat, odlu\xc4\x8duju se imati obitelj. Izgradnja Arroya je trajala do 18. kolovoza 2167. godine._NEWLINE_\xc4\x8cesto su znali slati ljude u izvi\xc4\x91anje do Vaulta 13, kako bi pomogli ljudima koji su odlu\xc4\x8dili napustiti sigurnost skloni\xc5\xa1ta. Vault Dweller ih je polagano nau\xc4\x8dio svemu potrebnom za uspje\xc5\xa1no pre\xc5\xbeivljavanje. Nau\xc4\x8dio ih je lovu, gradnji ku\xc4\x87a i kako da se sami obrane od mogu\xc4\x87ih napada._NEWLINE_Vault Dweller i Pat su vodili selo i pleme. Pleme je pod njihovim vodstvom raslo sve ja\xc4\x8de i ja\xc4\x8de. 2188. godine rodila im se k\xc4\x87er, koja kasnije postaje vo\xc4\x91a sela i plemena.\n_START_SECTION_\nOdlazak\n_START_PARAGRAPH_\n16. sije\xc4\x8dnja 2208. nekoliko godina poslije smrti njegove \xc5\xbeene Pat, napisao je memoare. Nedugo nakon toga nestaje iz Arroya. Ostavio je Vault 13 odjelo uredno slo\xc5\xbeeno na krevetu. Neki su govorili da su Vault Dwellera uzeli duhovi sa neba, drugi su govorili da je osjetio da je pravo vrijeme da napusti Arroyo i prepusti ga vlastitoj sudbini. Nakon mjesec dana \xc5\xbealovanja \xc5\xbeivot u selu i plemenu se je polako po\xc4\x8deo vra\xc4\x87ati u normalu. Nekoliko godina poslije, rodio se unuk/unuka Vault Dwellera koji \xc4\x87e kasnije biti poznat pod imenom Chosen One.\n_START_SECTION_\nPojavljivanje u igrama\n_START_PARAGRAPH_\nVault Dweller je igra\xc4\x8dev lik iz originalnog Fallouta. Ne pojavljuje se u nastavku, ali se zato spominje u gotovo svim igrama iz Fallout svijeta.'